stanford-oval/wikipedia huggingface dataset:
Nicolas Roche

| Nicolas Roche |
| --- | --- |
 Nicolas Roche (2016)
Henkilötiedot
Syntynyt: 3. heinäkuuta 1984 (ikä 40)
Kansalaisuus:   Irlanti
Pyöräilijä
Pituus:  178 cm
Paino:  70 kg
Joukkue:  lopettanut
Laji:  maantie
Rooli:  ajaja
Ajajatyyppi:  yleisajaja
Ura
Ammattilaisjoukkue(et)
2004–2006 2007–2008 2009–2012 2013–2014 2015–2016 2017–2018 2019−2021:  Cofidis Crédit Agricole Ag2r-La Mondiale Team Saxo-Tinkoff Team Sky BMC Racing Team Team Sunweb / Team DSM
Suurimmat voitot
  Irlannin maantieajomestaruus 2009, 2016  Irlannin aika-ajomestaruus 2016 Espanjan ympäriajo, 2 etappia 
 Tiedot päivitetty: 18. tammikuuta 2022 
Aiheesta muualla
www.nicolasroche.com
Nicolas Roche (s. 3. heinäkuuta 1984 Conflans-Sainte-Honorine, Ranska) on irlantilainen maantiepyöräilijä, joka kilpaili ammattilaisena 2004–2021. Hän on entisen huippupyöräilijän Stephen Rochen poika.
Roche voitti neljännen etapin Tour de l'Avenir -kilpailussa vuonna 2006 ja Irlannin aika-ajomestaruuden 2007. Seuraavana vuonna hän voitti ensimmäisen osuuden sekä Grande Prémio Internacional Paredes Rota dos Móveis -ajossa että Tour du Limousin -kilpailussa. Espanjan ympäriajossa hän sijoittui 18. etapilla toiseksi niukasti Imanol Ervitille hävinneenä. Kokonaiskilpailussa Roche oli kolmastoista.
Roche voitti maantiejon Irlannin mestaruuden 2009. Saman vuoden Ranskan ympäriajossa hän sijoittui 14. etapilla toiseksi. Vuonna 2010 hän oli viides Katalonian ympäriajossa, neljästoista Ranskan ympäriajossa ja kuudes Espanjan ympäriajossa. Seuraavana vuonna hän sijoittui Espanjan ympäriajossa 16:nneksi ja voitti Tour of Beijingissä kolmannen etapin. Vuonna 2012 hän oli kahdestoista sekä Ranskan että Espanjan ympäriajossa. Vuonna 2013 hän sijoittui Clásica de San Sebastiánissa viidenneksi. Saman vuoden Espanjan ympäriajossa hän voitti Alto Do Monte Da Groban nousuun päättyneen toisen etapin. Kahdeksannella etapilla hän sijoittui kolmanneksi ja nousi tämän jälkeen kokonaiskilpailun johtoon. Hän menetti johtonsa seuraavalla etapilla. 15. etapilla hän sijoittui kolmanneksi. Kokonaiskilpailussa hän oli viides. Firenzen MM-kilpailuissa hän sijoittui aika-ajossa 13:nneksi.
Roche voitti 2014 Route du Sud -ajon kokonais- ja pistekilpailun ja toisen etapin. Espanjan ympäriajossa 2015 hän oli toisella ja 13. etapilla kolmas sekä voitti Riazaan päättyneen 18. etapin kukistettuaan loppukirissä irtiottokumppaninsa Haimar Zubeldian. Hän voitti sekä aika-ajon että maantieajon Irlannin-mestaruuden 2016. Saman vuoden Abu Dhabi Tourin kokonaiskilpailussa hän oli toinen. Espanjan ympäriajossa 2017 hän sijoittui 14:nneksi ja Bergenin MM-kilpailujen aika-ajossa 12:nneksi. Saman vuoden Tour of Guangxi -kilpailussa hän sijoittui kolmanneksi.
Roche sijoittui Espanjan ympäriajossa 2019 toisella etapilla toiseksi ja nousi kokonaiskilpailun johtoon kolmen etapin ajaksi. Italian ympäriajossa 2021 hän sijoittui 18. etapilla kolmanneksi.
Neha Dhupia

| Neha Dhupia |
| --- | --- |

Henkilötiedot
Syntynyt: 27. elokuuta 1980 (ikä 44) Kochi, Kerala, Intia
Ammatti:  näyttelijä, malli
Puoliso:  Angad Bedi (vih. 2018)
Lapset:  2
Näyttelijä
Aktiivisena:  2000–
Aiheesta muualla
IMDb 
AllMovie
Neha Dhupia (s. 27. elokuuta 1980 Kochi, Kerala, Intia) on intialainen näyttelijä, joka työskentelee pääasiassa hindinkielisissä elokuvissa. Dhupia on Miss Intia vuodelta 2002. Hän edusti maataan Miss Universum -kilpailussa ja sijoittui kymmenen parhaan joukkoon.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2000 | Nattu Odoru! Ninja Densetsu | Meena | Japani |  |
| 2003 | Ninne Istapaddanu |  | Telugu |  |
| 2003 | Qayamat: City Under Threat | Sapna | Hindi |  |
| 2003 | Villain |  | Telugu |  |
| 2004 | Julie | Julie | Hindi |  |
| 2004 | Rakht: What If You Can See the Future | Rhea Trehan | Hindi |  |
| 2005 | Siskiyaan | Ayesha Sheikh | Hindi |  |
| 2005 | Sheesha | Sia/Ria Malhotra | Hindi |  |
| 2005 | Kyaa Kool Hai Hum | Rekha | Hindi |  |
| 2005 | Garam Masala | Maggi | Hindi |  |
| 2006 | Fight Club – Members Only | Komal | Hindi |  |
| 2006 | Teesri Aankh: The Hidden Camera | Sapna | Hindi |  |
| 2006 | Chup Chup Ke | Meenakshi | Hindi |  |
| 2006 | Utthaan | Kiran Talreja | Hindi |  |
| 2007 | Delhii Heights | Suhana | Hindi |  |
| 2007 | Ek Chalis Ki Last Local | Madhu | Hindi |  |
| 2007 | Shootout at Lokhandwala | Rohini | Hindi |  |
| 2007 | Heyy Babyy |  | Hindi | Erikoisesiintyminen laulussa ”Heyy Babyy” |
| 2007 | Dus Kahaniyaan |  | Hindi |  |
| 2008 | Rama Rama Kya Hai Drama | Shanti | Hindi |  |
| 2008 | Mithya | Sonam | Hindi |  |
| 2008 | Kabhi Pyar Na Karna |  | Urdu | Pakistanilainen elokuva |
| 2008 | De Taali | Sara | Hindi |  |
| 2008 | Singh Is Kinng | Julie | Hindi |  |
| 2008 | Dasvidaniya | Neha Dhanot | Hindi |  |
| 2008 | Maharathi | Mallika | Hindi |  |
| 2009 | Paying Guests | Aarti Gupta | Hindi |  |
| 2009 | De Dana Dan | Anu Chopra | Hindi |  |
| 2009 | Raat Gayi Baat Gayi? | Sophia | Hindi |  |
| 2010 | Action Replayy | Mona | Hindi |  |
| 2010 | Phas Gaye Re Obama | Munni Madame | Hindi |  |
| 2011 | Parama Veera Chakra | Razia Sultana | Telugu |  |
| 2011 | Dear Friend Hitler | Eva Braun | Hindi |  |
| 2011 | Pappu Can’t Dance Saala | Mahak | Hindi |  |
| 2012 | Maximum | Riyana | Hindi |  |
| 2012 | I M 24 | Sheela | Hindi |  |
| 2012 | Kismet Love Paisa Dilli | Anamika | Hindi |  |
| 2012 | Rush | Lisa Kapoor | Hindi |  |
| 2013 | Rangeeley | Simmi | Pandžabi |  |
| 2014 | Double Di Trouble | Itsenään | Pandžabi | Erikoisesiintyminen laulussa ”Lak Tunu Tunu” |
| 2014 | Ungli | Teestha | Hindi |  |
| 2014 | Ekkees Toppon Ki Salaami | Jayaprabha | Hindi |  |
| 2016 | Santa Banta Pvt Ltd | Kareena Roy | Hindi |  |
| 2016 | Moh Maya Money | Divya | Hindi |  |
| 2017 | Hindi Medium | Aarti Suri | Hindi |  |
| 2017 | Tumhari Sulu | Maria | Hindi |  |
| 2017 | Qarib Qarib Singlle | Anjali | Hindi |  |
| 2018 | Lust Stories | Rekha | Hindi |  |
| 2018 | Helicopter Eela | Padma | Hindi |  |
| 2020 | Devi | Nimetön | Hindi | Lyhytelokuva |
| 2021 | Sanak | Jayati Bhargav | Hindi |  |
| 2022 | A Thursday | Catherine ”Cathy” Alvarez | Hindi |  |
Aiheesta muualla

Wikimedia Commonsissa on kuvia tai muita tiedostoja aiheesta .
Neha Dhupia Internet Movie Databasessa. (englanniksi)
Neha Dhupia Allmoviessa (englanniksi)
Never Forget You

| ”Never Forget You” Mariah Carey |
| --- | --- | --- |

Singlen tiedot
 Albumilta: Music Box
 Julkaistu: 22. helmikuuta 1994
 Tekijä(t): Mariah Carey, Babyface
 Tuottaja(t): Babyface, Mariah Carey, Daryl Simmons
 Tyylilaji: pop, R&B
 Kesto: 03.46
 Levy-yhtiö: Columbia Records
Mariah Careyn muut singlet
| ”Hero” 1993 | ”Without You / Never Forget You” 1994 | ”Anytime You Need a Friend” 1994 |
"Never Forget You" on Mariah Careyn ja Babyfacen kirjoittama laulu Careyn Music Box -albumille. Albumin kolmantena singlenä julkaistu "Never Forget You" julkaistiin vuonna 1994 Badfingerin laulun "Without You" cover-version B-puolena. "Never Forget You" nousi Billboardin Hot R&B/Hip-Hop songs -listalla kymmenen joukkoon ja sitä myytiin kultaa.
Raidat > Yhdysvaltojen maxi-single

Never Forget You (Radio Edit)
Never Forget You (Extended)
Never Forget You (Album Version)
Never Forget You (Instrumental)
Without You
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Niilon oppivuodet

| Niilon oppivuodet /  Niilon oppivuodet – Länsimainen perinne Suomessa |
| --- | --- |
 Niilo Ylänne (Matti Poskiparta).
Ohjaaja:  Jaakko Pakkasvirta
Käsikirjoittaja:  Jaakko Pakkasvirta Anssi Blomstedt Kalle Holmberg
Pääosat:  Matti Poskiparta Tuija Ahvonen Hellevi Härkönen Hannu Lauri
Valmistustiedot
Valmistusmaa:  Suomi
Tuotantoyhtiö:  Love Films
Ensi-ilta:  26. helmikuuta 1971
Kesto:  73 min
Alkuperäiskieli:  Suomi
Aiheesta muualla
IMDb 
Elonet
Infobox OKVirheellinen NIMI-arvo: 
Niilon oppivuodet on Jaakko Pakkasvirran ohjaama suomalainen elokuva vuodelta 1971. Elokuvaa esitettiin toisen kerran pari viikkoa ensi-illan jälkeen ja sen jälkeen vuonna 2005 Sodankylän elokuvajuhlilla.
Niilon oppivuodet on nuorisokuvaus opiskelijapojasta Niilosta. Elokuva on vahvan poliittinen puheenvuoro suomalaisen koululaitoksen porvarillisuudesta. Sitä tekemässä oli Taideteollisen korkeakoulun kamerataiteen laitoksen ja Teatterikoulun opiskelijoita. Pääosaa esittää Matti Poskiparta, ja pienissä sivuosissa nähdään muun muassa Juha Muje, Esa Pakarinen Junior, Marja Packalén, Leena Uotila, Tuire Salenius, Olavi Ahonen, Veikko Honkanen, Titta Karakorpi, Marja Korhonen, Topi Reinikka ja Elina Salo. Elokuva kuvattiin 16 millimetrin filmille.
Elokuva ensiesitettiin televisiossa Yle TV1 -kanavalla tammikuussa 1972. Myöhemmin se on esitetty uusintana Yle Teemalla vuosina 2014 ja 2016.
Alkuperäiseen elokuvaan sisältynyt kohtaus, jossa elokuvan henkilö Niilo itsetyydyttää ja haaveilee roomalaisisista orgioista leikattiin pois elokuvan ilmestyttyä. Kyseinen kohtaus esitettiin Yle Teemalla vuonna 2016 esitetyssä elokuvaversiossa ohjaajan luvalla.
Nimeltään Tea-Bag

| Nimeltään Tea-Bag> Tea-Bag |
| --- | --- |

Alkuperäisteos
Kirjailija:  Henning Mankell
Kieli:  Ruotsi
Kustantaja:  Leopard förlag
Julkaistu:  2001
Sivumäärä:  328
Suomennos
Suomentaja:  Laura Jänisniemi
Kustantaja:  Otava
Julkaistu:  2004
Sivumäärä:  379
Löydä lisää kirjojaKirjallisuuden teemasivulta
Nimeltään Tea-Bag on ruotsalaisen kirjailijan Henning Mankellin kirjoittama vuonna 2001 ilmestynyt romaani.
Kirja kertoo eri puolilta maailmaa Ruotsiin tulleiden kolmen laittoman pakolaisen elämästä, vaikeuksista ja vaaroista pakomatkan aikana ja piileskelystä Ruotsissa. Pakolaisnaiset ovat kotoisin Afrikasta, Lähi-idästä ja Venäjältä. Afrikkalaisnainen on kertonut viranomaisille nimekseen Tea-Bag, jonka hän keksi maahanmuuttovirkailijan teekupissa olleesta teepussista.
Kirjan varsinainen päähenkilö on runoilija, joka tutustuu kyseisiin naisiin lupautuessaan vastentahtoisesti maahanmuuttajanaisille tarkoitetun kirjoittajakurssin vetäjäksi. Kirjassa kerrotaan myös runoilijan vaikeuksista naisystävänsä, äitinsä, sijoitusneuvojansa sekä kustantajansa kanssa. Kustantaja yrittää saada hänet kirjoittamaan rikosromaania, mihin runoilija ei missään tapauksessa halua ryhtyä. Sijoitusneuvoja on hävittänyt runoilijan säästöt sijoittamalla ne it-osakkeisiin, joiden arvo on romahtanut.
Kirja on melko humoristinen, joskin sen huumori on pääasiassa mustaa huumoria.
Ngila Dickson

Ngila Dickson
| --- | --- |
Syntynyt:  1958  
| --- | --- |
Palkinnot:  Officer of the New Zealand Order of Merit Parhaan puvustuksen Oscar-palkinto (2002) 
muokkaa - muokkaa wikitekstiä - muokkaa Wikidataa
Ngila Dickson (s. 1958 Dunedin, Uusi-Seelanti) on uusiseelantilainen pukusuunnittelija. Hänet tunnetaan parhaiten työstään puvustajana Taru sormusten herrasta -elokuvatrilogiassa. Dickson voitti Oscarin työstään trilogian viimeisessä osassa Taru sormusten herrasta: Kuninkaan paluu (2003), ja on saanut myös ehdokkuudet elokuvista Taru sormusten herrasta: Sormuksen ritarit (2001) sekä Viimeinen samurai (2003).
Filmografia

Terminator: Dark Fate (2019)
Hiipivä tiikeri, piilotettu lohikäärme: Kohtalon miekka (2016)
Dracula Untold (2014)
Green Lantern (2011)
The International (2009)
Fool's Gold - kultaakin kalliimpaa (2008)
Blood Diamond - veritimantti (2006)
Silmänkääntäjä (2006)
Taru sormusten herrasta: Kuninkaan paluu (2003)
Viimeinen samurai (2003)
Taru sormusten herrasta: Kaksi tornia (2002)
Taru sormusten herrasta: Sormuksen ritarit (2001)
Young Hercules (1998)
Xena (1995-1999)
Hercules (1995)
Taivaalliset olennot (1994)
Aiheesta muualla

Ngila Dickson Internet Movie Databasessa. (englanniksi)
Neven Subotić

| 0 | 1 | 2 |
| --- | --- | --- |

Henkilötiedot
Koko nimi: Neven Subotić
Syntymäaika: 10. joulukuuta 1988 (ikä 35)
Syntymäpaikka: Banja Luka, Jugoslavia
Pelipaikka: keskuspuolustaja
Pituus: 193 cm
Junioriseurat
2004–2006 2006–2007: University of South Florida Bulls 1. FSV Mainz 05
Seurat
| Vuodet | Seura | O (M) |
| 2006–2008 2006–2007 2008–2018 2016 2017 2018–2019 2019–2020 2020–2021 2021 | Mainz 05 → Mainz 05 II Borussia Dortmund → Borussia Dortmund II → 1. FC Köln Saint-Étienne Union Berlin Denizlispor SC Rheindorf Altach | 34 (4) 23 (3) 196 (15) 2 (1) 12 (0) 42 (3) 23 (1) 5 (1) 10 (0) |
Maajoukkue
| 2005 2006 2009–2013 | Yhdysvallat U17 Yhdysvallat U20 Serbia | 10 (0) 2 (0) 36 (2) |
 Seurajoukkueuran tilastot kattavat vain kansalliset sarjat, päivitetty 9. heinäkuuta 2020.  Maajoukkueuran tilastot päivitetty 9. heinäkuuta 2020.
Neven Subotić (serb. Heвeн Cубoтић; s. 10. joulukuuta 1988 Banja Luka, Jugoslavia) on uransa lopettanut serbialainen jalkapalloilija, pelipaikaltaan keskuspuolustaja. Pisimpään hän edusti ammattilaisurallaan Saksan Bundesliigan Borussia Dortmundia, kymmenen kauden ajan. Jalkapallouransa ohella Subotić perusti vuonna 2012 nimeään kantavan säätiön joka on erikoistunut tukemaan kaivonporausta ja muita sanitäärisiä projekteja Itä-Afrikassa, säätiö palkittiin työstään Euroopan parlamentin tukemalla hopeinen ruusu -palkinnolla vuonna 2019.
Ura > Seurajoukkue

Subotić syntyi Banja Lukan kaupungissa nykyisessä Bosnia ja Hertsegovinassa, josta hänen perheensä muutti Saksaan pakoon Bosnian sotaa vuonna 1994. Siellä hän varttui Schömberg-nimisessä kunnassa lähellä Pforzheimin kaupunkia ja liittyi 7-vuotiaana paikallisseura TSV Schwarzenbergiin.
1990-luvun lopussa Saksan viranomaisten peruttua perheen oleskeluluvan hän joutui muuttamaan Yhdysvaltoihin, jossa he asettuivat aluksi asumaan Salt Lake Cityyn Utahin osavaltioon. Kahden vuoden päästä hänen perheensä muutti jälleen, kun asuinpaikaksi vaihtui Bradenton Floridan osavaltiossa. Siellä hänen siskonsa pystyi harjoittamaan tennisuraansa Nick Bollettierin tennisakatemiassa. Subotić itse pelasi jalkapalloa lyhytkestoisesti useissa eri juniorijoukkueissa, lopulta University of South Floridan yliopistojoukkueessa. Subotićin pelatessa maan kansalaisuuden saatuaan Yhdysvaltain alle 17-vuotiaiden maajoukkueessa, pelaaja-agentti Steve Kelly lähestyi häntä ja tarjosi mahdollisuutta pelata Euroopassa. Hän kävi saksalaisseura Mainz 05:n testeissä ja pääsi lopulta seuraan.
Hän teki ensiesiintymisensä Mainz 05:n edustusjoukkueessa kauden 2006–2007 viimeisessä ottelussa FC Bayern Müncheniä vastaan. Seuraavaksi kaudeksi Mainz 05 putosi sarjaporrasta alemmaksi 2. Bundesliigaan. Subotić onnistui vakiinnuttamaan avauskokoonpanopaikkansa ja pelasi kokonaisuudessa hyvän kauden. Joukkue päästi sarjassa vähiten maaleja (36), mutta ei kuitenkaan onnistunut tekemään paluuta pääsarjaan, jääden kaksi pistettä kolmanneksi sijoittuneesta 1. FC Kölnistä.
Kesällä 2008 Mainz 05:n päävalmentaja Jürgen Klopp siirtyi Borussia Dortmundiin ja halusi tuoda Subotićin mukanaan. Subotić solmikin viisivuotisen sopimuksen dortmundilaisseuran kanssa Mainz 05:n saadessa 4,5 miljoonan euron siirtokorvauksen. Hän teki ensiesiintymisensä joukkueessa epävirallisessa supercupin ottelussa Bayern Müncheniä vastaan. Hän jatkoi hyviä otteitaan myös uudessa seurassaan, ja hänet nimettiinkin joulukuussa 2008 alkukauden ideaaliseen ykstoistikkoon.
Kesäkuussa 2009 hän teki vuoteen 2014 ulottuneen jatkosopimuksen joukkueen kanssa.
Ura > Maajoukkue

Subotić teki ensiesiintymisensä Serbian maajoukkueessa 28. maaliskuuta 2009 vuoden 2010 MM-karsintaottelussa Romaniaa vastaan, kun hän oli loppuvuodesta 2008 ilmoittanut päättäneensä edustaa jatkossa Yhdysvaltojen sijaan Serbiaa. Päävalmentaja Radomir Antić oli hyvin tyytyväinen nuorukaisen esityksiin ja vertasi tätä muun muassa entiseen espanjalaispuolustaja Fernando Hierroon. 10. kesäkuuta 2009 hän teki ensimmäisen maalinsa maajoukkueessa ottelussa Färsaaria vastaan.
Subotić kuului Antićin valitsemaan 23-henkiseen miehistöön vuoden 2010 MM-kilpailuihin. Hän pelasi lopputurnauksessa kaksi ottelua, joista toisen avauskokoonpanossa.
Aiheesta muualla

Subotićin virallinen kotisivusto (Arkistoitu – Internet Archive) (saksaksi)
Tilastot Fussballdaten.de-sivustolla
Serbian joukkue – Jalkapallon MM-kilpailut 2010
1 Stojković |
2 Rukavina |
3 Kolarov |
4 Kačar |
5 Vidić |
6 Ivanović |
7 Tošić |
8 Lazović |
9 Pantelić |
10 Stanković |
11 Milijaš |
12 Isailović |
13 Luković |
14 Jovanović |
15 Žigić |
16 Obradović |
17 Krasić |
18 Ninković |
19 Petrović |
20 Subotić |
21 Mrđa |
22 Kuzmanović |
23 Đuričić |
Valmentaja Antić
Nicolae Țaga

| Mitalit | Mitalit | Mitalit |  |
| --- | --- | --- | --- |
|  Nicolae Țaga 1992. |  Nicolae Țaga 1992. |  Nicolae Țaga 1992. |  |
Maa:   Romania
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Barcelona 1992 | perämiehellinen nelonen |  |
|  Pronssia | Barcelona 1992 | perämiehellinen kaksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Račice 1993 | perämiehellinen nelonen |  |
|  Hopeaa | Glasgow 1996 | perämiehellinen kaksikko |  |
|  Hopeaa | Zagreb 2000 | perämiehellinen kaksikko |  |
|  Pronssia | Köln 1998 | kahdeksikko |  |
|  Pronssia | St. Catharines 1999 | perämiehellinen nelonen |  |
Nicolae Țaga (s. 12. huhtikuuta 1967 Avrămești, Harghita) on romanialainen soudun olympiavoittaja ja maailmanmestari. Hän on pituudeltaan 192 cm.
Țaga saavutti Barcelonan olympialaisissa 1992 kultaa perämiehellisessä nelosessa ja pronssia perämiehellisessä kaksikossa. Atlantassa 1996 hän sijoittui kahdeksikkosoudussa seitsemänneksi.
Țaga voitti perämiehellisen nelosen maailmanmestaruuden 1993, ja saavutti samassa veneluokassa MM-pronssia 1999. Perämiehellisessä kaksikossa hän sai MM-hopeaa 1996 ja 2000. Kahdeksikossa hän saavutti MM-pronssia 1998 sekä sijoittui neljänneksi 1991 ja viidenneksi 1995. Yksikössä hän oli neljäs 1993. Perämiehettömässä kaksikossa hän sijoittui neljänneksi 1990.
Nelloptodes gretae

| Nelloptodes gretae> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Staphyliniformia
Yläheimo::  Haiskiaismaiset Staphylinoidea
Heimo::  Kääpiökuoriaiset Ptiliidae
Suku::  Nelloptodes
Laji::  gretae
Kaksiosainen nimi
 Nelloptodes gretae  Darby, 2019 
Infobox OKNimi-testi OK: 
Nelloptodes gretae on kääpiökuoriaisten (Ptiliidae) heimoon kuuluva kovakuoriaislaji. Sen nimesi Michael Darby vuonna 2019 Greta Thunbergin mukaan.
Nelloptodes gretae on 0,79 millimetrin pituinen, vaaleankeltainen kovakuoriainen. Se on siivetön ja silmätön, mutta sen silmien paikalla on pienet kolot. Sen tuntosarvet ovat suhteellisen pitkät.
Nelloptodes gretaen keräsi hyönteistieteilijä William Brock Kenian Nairobista kerätessään hyönteisnäytteitä Itä-Afrikan maaperästä vuosina 1964–1965. Brockin kokoelma lahjoitettiin Lontoossa sijaitsevan Natural History Museumin kokoelmiin vuonna 1978. Michael Darby löysi vielä nimeättömän kuoriaisnäytteen kokoelmasta tutkiessaan sitä mikroskoopilla. Hän päätti nimetä sen Greta Thunbergin mukaan, koska arvosti hänen tekojaan – ei sen vuoksi, että laji on pienikokoinen.
Aiheesta muualla

Greta Thunberg: New beetle named after climate activist BBC News.  25.10.2019. Viitattu 26.10.2019. (englanniksi)
Nellie van Kol

| Nellie van Kol> Jacoba Maria Petronella Porreij |
| --- | --- |
 Nellie van Kol
Henkilötiedot
Syntynyt: 1851
Kuollut: 1930 (78–79 vuotta)
Kansalaisuus:  Alankomaat
Ammatti:  kirjailija
Puoliso:  Henri van Kol
Kirjailija
Äidinkieli: hollanti
Tuotannon kieli: hollanti
Aiheesta muualla
Löydä lisää kirjailijoitaKirjallisuuden teemasivulta
Nellie van Kol, oik. Jacoba Maria Petronella Porreij (1851–1930) oli hollantilainen nuortenkirjailija. Hän on julkaissut nuorisolle mukaillun suorasanaisen Kalevala-laitoksen Kalevala, het helden-epos der finnen (1905), joka on ilmestynyt Kolin toimittamassa kirjasarjassa Volkskinderbibliotheek. Kol on lisäksi lapsia varten julkaissut laajan kuusiniteisen satukokoelman sekä laatinut omilla selityksillään varustamansa Lasten Raamatun.
Jaavalla asuessaan Kol kirjoitti ensimmäiset juttunsa intialaiseen lehteen. Myöhemmin palattuaan Eurooppaan ja asetuttuaan Alankomaiden työväenliikkeen uranuurtajiin kuuluneen miehensä Henri van Kolin kanssa Belgiaan hän toimi työväenliikkeen piirissä ja pyrki edistämään naisten tasa-arvoisen aseman saavuttamista. Hän kuitenkin kiinnostui uskonnosta ja teosofiasta ja etääntyi työväenliikkeestä ja naisasiasta..
Kol työskenteli De Vrow -nimisen naistenlehden ja Ons Blaadje -lastenlehden toimittajana. Hänen perustamansa lastenkirjasarja Volkskinderbibliotheek sisältää 88 hänen kääntämäänsä, mukailemaansa ja kirjoittamaansa kirjaa eläimistä ja erilaisten ihmisten arkielämästä ja lisäksi eri maiden kirjallisuuden helmiä, muun muassa Kalevalan mukaelman. Kola oli opiskellut ruotsia ja tanskaa ja saattoi siksi julkaista Rafael Hertzbergin Kalevala-version Kalevala berättad för ungdom (1875) pohjalta hollanninkielisen mukaelman.
Aiheesta muualla

Kuvia tai muita tiedostoja aiheesta Nellie van Kol Wikimedia Commonsissa
Nicolae Văcăroiu

Nicolae Văcăroiu
Nicolae Văcăroiu (s. 5. joulukuuta 1943) on romanialainen Sosiaalidemokraattisen puolueen poliitikko. Hän on toiminut maansa pääministerinä vuosina 1992–1996 ja senaatin puheenjohtajana 2000–2008.
Văcăroiu oli siirtymävaiheen presidenttinä aikavälillä 20. huhtikuuta – 23. toukokuuta 2007 parlamentin erotettua presidentti Traian Băsescun virantoimituksesta ennen viraltapanokansanäänestyksen jatkettua hänen kauttaan.
Niin kallis on maa...

| Niin kallis on maa> .. Bat & Ryyd |
| --- | --- | --- |

Studioalbumin tiedot
 Äänitetty : 1991
 Julkaistu: 1991
 Formaatti: LP, C-kasetti, CD
 Tyylilaji: huumorimusiikki
 Levy-yhtiö: Power Records
Batin ja Ryydin muut julkaisut
| Ehtaa tavaraa 1989 | Niin kallis on maa... 1991 | Ryydimaa 1998 |
Niin kallis on maa... on Batin ja Ryydin vuonna 1991 julkaistu toinen studioalbumi. Albumin julkaisi Power Records.
Kappaleet

Ehtaa tavaraa 22 ja 1/2 – 3.57
Euroopan retkellä – 5.31  (alkuperäinen kappale: Miljoona ruusua)
Lentävä puliukko – 2.44  (alkuperäinen kappale: Lentävä kalakukko)
Tule tyttö uimaan – 5.18  (alkuperäinen kappale: Tule poika uimaan -Bylo no proshlo-)
Fiilaten ja höyläten – 3.23  (alkuperäinen kappale: Reelin' And Rockin)
Rapula – 4.40
Bosliini Billy – 4.17
Saarna – 4.57
Niuatoputapun kieli

| Niuatoputapu> Tiedot |
| --- | --- |
Alue:   Tonga
Puhujia:  kuollut kieli
Sija:  ei sadan suurimman joukossa
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet polynesialaiset kielet samoalaiset kielet
 Ohje 
Niuatoputapu on kuollut austronesialainen kieli. Sitä puhuttiin Niuatoputapun saarella, Tongassa. Kieli kuoli jo noin 1700-luvulla, jolloin Niuatoputapun asukkaat alkoivat käyttää pääasiassa tongan kieltä. Nykyään niuatoputapun kielestä tunnetaan enää joitakin sanoja.
Niilo Ödman

Niilo Henrik Ödman (14. huhtikuuta 1901 Soini – 11. joulukuuta 1956 Kuopio) oli suomalainen näytelmäkirjailija.
Teoksia

Jahvetti Korpela, Suur-Korpelan isäntä : yksinäytöksinen näytelmä. Tammen näytelmiä 20.     Tammi, Helsinki 1945
Niuen dollari

Niuen dollari on Niuen saaren rahayksikkö. Niuen virallinen rahayksikkö on Uuden-Seelannin dollari, mutta Niue käyttää myös omaa valuuttaansa pääosin keräilijöiden tarkoitukseen. Se jakaantuu 100 senttiin.
Oseanian rahayksiköt
Australian dollari
Kiribati
Nauru
Norfolkinsaari
Tuvalu
CFP-frangi
Ranskan Polynesia
Uusi-Kaledonia
Wallis ja Futuna
Cookinsaarten dollari
Fidžin dollari
Uuden-Seelannin dollari
Cookinsaaret
Niue
Tokelau
Pitcairnsaaret
Papua-Uuden-Guinean kina
Samoan tala
Salomonsaarten dollari
Tongan paʻanga
Yhdysvaltain dollari
Amerikan Samoa
Guam
Pohjois-Mariaanit
Marshallinsaaret
Mikronesian liittovaltio
Palau
Vanuatun vatu
Nigel Keay

Nigel Keay (s. 1955 Palmerston North, Uusi-Seelanti) on uusiseelantilainen 
säveltäjä ja alttoviulisti. Hän on asunut vuodesta 1998 lähtien Pariisissa Ranskassa.
Keay on säveltänyt muiden muassa jousikvartettoja, alttoviulukonserton ja yksinäytöksisen oopperan.
Aiheesta muualla

Viralliset sivut (englanniksi), (ranskaksi)